**Rešitve delovnega lista**

**Vaja dela mojstra: ODVISNIKI, PONOVITEV**

**1. V povedih obkroži glavne stavke. Vprašaj se po vsakem odvisniku in napiši vprašalnico skupaj s povedkom glavnega stavka.**

Medtem ko so otroci spali, je mati pekla orehovo potico. **Kdaj je spekla?**

Peter je vozil čez naselje 70 kilometrov na uro, čeprav je bila omejitev 50 km/h. **Kljub čemu je vozil?**

Gasilci so hiteli tja, kamor je udarila strela. **Kam so hiteli?**

Ker je Katja brez dovoljenja objavila fotografije, se je Pia močno razjezila. **Zakaj se je razjezila?**

Vanja je hodila po pločniku tako, da je ves čas gledala v tla. **Kako je hodila?**

Če bo šlo vse po načrtih, bosta Kaja in Tim že naslednji teden odpotovala. **Pod katerim pogojem bosta odpotovala?**

Mladi se pogosto srečujejo s težavami, ki jih ne zmorejo sami rešiti. **S katerimi težavami?**

Nina je vstopila v dvorano, da bi slišala še zadnji del predavanja. **S katerim namenom/čemu je vstopila?**

Maja je kupila modre hlače, ne da bi jih prej pomerila. Kako je kupila?

Brž ko je Jan zagledal dedka, je stekel k njemu. Kdaj je stekel?

Kljub temu da so ji odsvetovali hojo, se je zjutraj odpravila na Šmarno goro. Kljub čemu se je odpravila?

Kaja je v knjigarni predstavila uspešnico, za katero je dobila nagrado bralcev. Katero uspešnico?

**2. Enostavčne povedi pretvori v zloženo.**

1. Kljub starosti 50 let bi Air Jordan v igri ena na ena ugnal marsikaterega zvezdnika NBA.

Čeprav je Air Jordan star 50 let, bi v igri ena na ena ugnal marsikaterega zvezdnika NBA.

1. Poišči podatek o povprečni starosti nastopajočih na Emi.

Poišči podatek, koliko je povprečna starost nastopajočih na Emi.

1. Ob sedmih se bomo poklicali vsi sošolci.

Ko bo ura sedem, se bomo poklicali vsi sošolci.

1. Zaradi sončnega vremena so vse sprehajalne poti polne.

Ker je vreme sončno, so vse sprehajalne poti polne.

1. Prosim vas za razumevanje.

Prosim vas, da me razumete.

**2. Ali je v povedih vse prav? Pazi na podčrtani glavni stavek, vprašalnico in vrsto odvisnika. Nepravilnosti popravi, tako da obkrožiš glavni stavek, zapišeš pravo vprašalnico oz. vrsto odvisnika.**

1. Čeprav ji je bilo vroče, ji je šel srh po telesu.

Vprašalnica: **Kljub čemu ~~ji~~ je šel?** Vrsta odvisnika: **dopustni 👍**

1. Če bo oče pri delu potreboval desko, mu jo bom takoj prinesel.

Vprašalnica: **~~Zakaj bom prinesel?~~Pod katerim pogojem bom prinesel?** Vrsta odvisnika: **~~vzročni~~** pogojni

1. Kadar sva bili z babico sami, mi je pripovedovala Andersenove pravljice.

Vprašalnica: **Kdaj ~~sva bili~~? Kdaj je pripovedovala?** Vrsta odvisnika: **časovni 👍**

1. V hišo je vstopil glasno, da bi ga vsi takoj opazili.

Vprašalnica: **~~Zakaj je vstopil?~~ S katerim namenom je vstopil (glasno)?** Vrsta odvisnika: **~~vzročni~~ namerni**

1. Družinska prijatelja, ki sta stanovala v Kranju, sta se vsak dan vozila v službo v Ljubljano**.**

Vprašalnica:**Katera ~~sta se vozila?~~ Prijatelja?** Vrsta odvisnika: **prilastkov** **👍**

1. Kjer so se zbirale ptice, so ljudje pogosto drobili kruh**.**

Vprašalnica:**Kje so drobili?** Vrsta odvisnika: **krajevni** **👍**

1. Čeprav je imel sošolec velik nos, se je zdel mojim sošolkam kar čeden fant.

Vprašalnica: **~~Čemu~~ Kljub čemu se je zdel?** Vrsta odvisnika: **~~namerni~~ dopustni**

1. Letalo iz Londona je imelo zamudo, ker so nekaterim turistom na letališču izgubili prtljago.

Vprašalnica:**Zakaj je imelo?** Vrsta odvisnika: **vzročni** **👍**

1. Če bo šlo vse po sreči, bo mama že jutri prišla domov.

Vprašalnica: **~~Kdaj~~ Pod katerim pogojem bo prišla?** Vrsta odvisnika: **~~časovni~~** pogojni

1. Mia je včeraj odšla tja, kamor je že nekaj časa želela.

Vprašalnica: **~~Kje~~ Kam je odšla?** Vrsta odvisnika: **krajevni** **👍**

**3. Dopolni glavni stavek z ustreznim odvisnikom. Pazi na jezikovno pravilnost.**

1. Prilastkov odvisnik:

Težave, ki so me tako dolgo pestile, sem uspešno premagal.

1. Pogojni odvisnik:

Jure se bo včlanil v Zvezo tabornikov Slovenije, če mu bodo starši dovolili.

1. Časovni odvisnik:

Ko je postalo topleje, je oče nasekal drva.

1. Namerni odvisnik:

Brez razmišljanja je skočil v mrzlo vodo, da bi našel naslednji namig.